El martes 19 de xineru a les 19 hores, SUATEA presenta, en streaming y per aciu de YouTube, la edición 2021 del calendariu coeducativu “Tiempu de muyeres, muyeres nel tiempu. Muyeres escritores” qu’ellabora la Organización de muyeres de la Confederación Intersindical col envís d’espardelu pelos centros educativos públicos.
#000000
Pa participar nella pues garrar col to dispositivu electrónicu el códigu QR d’embaxo o calcar nesti enllaz 
#000002
de les escritores que protagonicen cada mes son obra de la ilustradora moza, Patricia
Fidalgo y la coordinación artística y el diseñu final del
calendariu y los diferentes dossieres son, como siempres, frutu del trabayu del
nuesu estimáu collaciu Mario Padilla, responsable del Aria de Publicaciones de
#000004
El Calendariu «Tiempu de Muyeres» ye,
sobre too, un material coeducativu empobináu a los centros d’enseñanza y, polo
tanto, distribúise per aciu los sindicatos pertenecientes a la Confederación
Intersindical de forma gratuita, con llicencia Creative
Commons que permite la so difusión y reproducción respetando los
#000005
SUATEA siempres vieno espardiendo exemplares impresos ente los centros educativos públicos al traviés de visites dempués del entamu del nuevu añu. Sin embargu, teniendo en cuenta la situación sanitaria, la responsabilidá obliga a lilendar la presencialidá nos centros de persones ayenes, y tamién a tener presente la posibilidá de cierres perimetrales; polo tanto, la distribución del calendariu 2021 en so versión impresa va ser más reducida que n’años anteriores. Asina y too, toles persones interesaes tienen sa la so disposición la versión dixital descargable y también la propuesta completa d’actividaes coeducatives colos sos respectivos recursos y el dossier de muyeres escritores tanto na nuesa web , como na páxina de la Organización de Muyeres 
#000006
Como cada añu la Confederación Intersindical (y SUATEA nella) editen el so calendariu dedicáu a les muyeres . Nesta ocasión “Muyeres na música” ye’l títulu sol que s’edita’l calendariu correspondiente a 2020.
#000007
Descarga de calendarios en pdf– Muyeres na música – (Asturianu) – Mujeres en la música -(Castellano)
#000008
Propuesta d’actividaes completes n’asturianu y en castellán (pdf)
#000009
Dosier y anexos al calandariu con tolos materiales
#000010
Descarga de calendarios en pdf
– Muyeres esploradores y aventureres – (Asturianu)
– Mujeres exploradoras y aventureras -(Castellán)
#000011
Dossier d’actividaes: Propuesta d’actividaes completa (descarga en pdf)
#000012
La edición númberu 13 del calendariu “Tiempu de muyeres, muyeres nel tiempu” ta dedicada en 2017 a creadores de cambeos sociales. Nél recuéyese les aportaciones de muyeres que participaron o son parte de los movimientos sociales.
#000014
Faemos un percorríu por distintes lluches sociales: abolicionistes de la esclavitú, sufraxistes, pro derechos civiles, pacifistes, polítiques, pro derechos llaborales, activistes medioambientales, pro derechos sexuales y reproductivos, pro educación, defensa de la identidá sexual, contra la violencia machista y dalgunes de les sos representantes femenines más significatives.
#000015
Parte fundamental del calendariu son les actividaes didáctiques propuestes que s’atopen axeitaes per etapes: dende la educación infantil hasta la educación de persones adultes al traviés de distintos materiales, recursos y metodoloxíes.
#000016
Trátase d’un preséu que nos dexa trabayar na aula la visibilidá de les muyeres y la coeducación cualquier día del añu coles efemérides al traviés de 365 muyeres distintes y les sos aportaciones. Da pie a conocer y conmemorar fechos y díes que fueron especialmente significativos na llucha pola igualdá, el respetu a la diversidá sexual y la identidá de xéneru, y afala l’apreciu a la paz, la solidaridá, los derechos humanos, y el refugu a la violencia contra les muyeres.
#000017
Reconstruise, amás, la historia incompleta conocida y tresmitida tanto en llibros de testu, curriculum educativu, pa, a partir d’ella, visibilizar ante’l profesoráu y l’alumnáu les aportaciones de les muyeres de tolos tiempos, aportaciones que fueron negaes y privaes de la reconocencia que merecen pol saber androcéntricu de la nuesa cultura.
#000018
Esti trabayu enmárcase na serie de trabayos que se realicen añalmente dende la Organización de Muyeres de la Confederación Intersindical a la que pertenez SUATEA. El calendariu añal ye, quiciabes, el más llamativu y visible. A él súmense les unidaes didáctiques del 25N y la revista El Clarión monográficu del 8 de marzu.
#000019
Nesti trabayu, recuéyense l’esfuerzu y el trabayu de toles muyeres de la Organización de Muyeres de la Confederación Intersindical na que participa la Secretaría de la Muyer de SUATEA. Nos próximos díes vamos empezar la so distribución, totalmente gratuita ,a los centros educativos.
#000020
Ye tiempu de muyeres, porque les muyeres tamos nel tiempu.
#000021
De va 10 años acá, la Confederación de STEs y SUATEA bien ellaborando un calendariu que s’esparde per tolos centros educativos del Estáu.
#000022
El calendario faenlu de forma coordinada les árees de Muyer de los sindicatos de la Confederación de STEs col oxetivu d’ufrir un material didáctico al profesoráu pa visibilizar les aportaciones de muyeres en toles árees del conocimientu y a lo llargo de la historia. Pa ello, el calendariu dedica cada día del calendariu a una muyer y va acompañáu d’actividades pa trabayar nel aula en cada materia y en tutoría.
#000023
A lo llargo d’esta década, tenemos dedicao’l calendariu a muyeres creadores d’arte, periodistes y creadores d’opinión, creadores de pensamientu, muyeres pioneres n’estayes diferentes, etc.
#000024
Esti añu dedicámoslu a les muyeres científiques cola fin de reconocer l’autoría y l’autoridá de delles muyeres coles sos aportaciones a la ciencia y a la técnica y afitar una xenealoxía femenina, negada cuasi siempre por conceiciones de la vida y del conocimientu que nun miren pola dimensión social de los avances. Trátase d’apurrir la so contribución al nuestru alumnáu pa que conozan la gran aportación de les científiques nel mundu de la matemática, la física, la cristalografía y la bioloxía, aportaciones d’enorme valor si pensamos nes condiciones perdifíciles nes que la mayoría d’estes muyeres tuvo que trabayar.
#000025
El calendariu de 2016 pue descargase aquí
#000027
El calendario de 2016 puede descargarse aquí
#000028
Dende la Organización de Muyeres de SUATEA agradecémosvos la vuestra asistencia a la presentación del nuestru calandariu.
#000029
Esti calandariu da encontu a una propuesta educativa pa trabayar la coeducación nos centros educativos de tol estáu. Surdió con un oxetivu y un envís concretu: Reconstruyir la historia incompleta conocía y tresmitida tanto en llibros de testu, curriculum educativu, formación personal del profesoráu y alumnáu pa, a partir d’ella, visibilizar énte la comunidá educativa les aportaciones de les muyeres de tolos tiempos a la historia, l’arte, la ciencia, el conocimientu, la xusticia social, les cuales se-yos negaron y se les privó del reconocimiento que merecen pol saber androcéntricu de la nuestra cultura.
#000030
Por eso, recuperamos los sos nombes, les sos vides, les sos histories y les sos aportaciones, y a partir d’estes, proponemos una necesaria reflexón critica que contribuya a la tresformación del imaxinariu colectivo, del formatu d’estereotipos de xénero que tovía güei siguen asitiando a les muyeres fundamentalmente nel ámbitu de la dependencia y na subordinación y que perpetúen llaceries como la violencia de xéneru na nuestra sociedá.
#000031
Esti calandariu siguiendo les pautes confederales de respetu a la diversidá llingüística, edítase en toles llingües oficiales na Confederación Intersindical, incluyendo l’asturianu, y anque per dellos años, aquellos onde la coeducación y la igualdá de xéneru yeren valoraes pol gobiernu, recibió ayuda económica del Institutu de la Muyer, desde hai dellos años finánciase dafechu pola Confederación Intersindical a la que pertenez SUATEA y espárdese per tolos centros educativos del estáu de baldre, y nes últimes ediciones amás en múltiples centros de trabayu, qu’en conociéndolu, quiérenlu.
#000032
Una parte fundamental del calandariu son les actividaes propuestes, organizaes por etapes y ciclos y dándo-y siempre atención a la diversidá del alumnáu. Por eso trabayamos con distintos materiales, recursos y metodoloxíes.
#000033
Esti calandariu permítemos trabayar nel aula a lo llargo d’un añu coles efemérides, polo menos, de 365 muyeres distintes y les sos aportaciones de muyeres. Da pie a conocer y conmemorar fechos y díis que fueron enforma significativos na llucha pola igualdad, el respetu a la diversidá sexual y la identidá de xéneru, y foméntanos l’apreciu pola paz, la solidariedá, los derechos humanos, y el refugu a la violencia contra les muyeres, de toa triba, d’donde venga.
#000034
Tiempu de muyeres, mujeres nel tiempu 2015, recueye les aportaciones de 36 muyeres que formen parte del mundu de la comunicación y de la información, un ámbitu esti especialmente masculinizáu pero nel que y dende distintos medios elles comparten y participen nesi llamáu 4o poder que tien la capacidá de mover mases, tresformar conciencies, y crear opinión, daqué tremendamente importante.
#000035
Facemos un percorríu pela historia del periodismu empecipiando peles pioneres
#000036
Nun primer momentu propunximos trabayar con 24 muyeres pero dada la calidá de les existentes y el problema d’elixir a unes sobre otres incluyimos a estes 36, caúna por una motivación particular.
#000037
Nesti calandariu recuéyense l’esfuerzu y el trabayu de toles muyeres que formaron y formen la Organización de Muyeres de la Confederación Intersindical, pero tamién ta parte del alma d’un home, Mario, el nuestru maquetador, que añu tres añu garró cola so especial sensibilidá la idea que queríemos tresmitir y fue quien a ponela en cada calandariu. Nel casu d’Asturies l’home que garró l’espíritu del calandariu y les sos actividaes foi el nuestru compañeru Faustino, que s’encargó de la traducción de les tres últimes ediciones.
#000038
El calandariu nun ye una xera más de l’acción sindical. Nél recuéyese un pruyimientu común, formar al alumnáu de tol estáu nuna ética de la igualdá, nel respetu a la diversidá y la diferencia, nel apreciu a la presencia y aportaciones que la otra mitá de la población, les muyeres, les compañeres d’al llau, les que tán más lloñe y nós mesmes tienen y tuvimos nel devenir del pasáu, del presente y del futuru. El calandariu convirtióse nuna seña d’identidá d’esti sindicatu.
#000039
Gracies a toles persones qu’apoyen la ellaboración d’esti material porque imprímenmos enerxía y refuercien el nuestru comencimientu de que la coeducación ye un preséu fundamental pa tresformar l’ideariu y la implicación de futures xeneraciones, pa que la igualdá ente xéneros nun seya solo una palabra políticamente correcta, cuestionada munches veces, sinón una realidá superada. Siguimos trabayando por ello.
#000040
Gracies a quien contribuyís a esparder esti trabayu porque col vuestru llabor conseguís esparder la importancia de la coeducación y la nuestra llucha por algamar un mundu más igualitariu.
#000041
Calandariu de la muyer n’ISSUU: [asturiano] [catalán Baleares] [catalán Valencia] [castellano] [Gallego]
#000042
La incorporación de la muyer al mundiu llaboral, la so presencia en casi toles profesiones, ye una realidá: tenemos l’exemplu d’estes muyeres nel periodismu. Sabemos que’l camín andáu foi importante, pero nun ha escaecese que sigue habiendo prexuicios y estereotipos sexuales pa coles muyeres en determinaes profesiones consideraes históricamente como masculines. Con estes propuestes didáctiques preténdese que l’alumnáu reflexone sobre les desigualdaes de xéneru que puen observase n’estremaos ámbitos y sobre les llendes que siguen presentes pa les muyeres na sociedá actual. De la mesma manera pretendemos visibilizar la contribución de les muyeres como criadores al mundiu de la opinión.
#000043